Rio Haryanto

**Rio Haryanto** alcumado "Hary" (nado o 22 de xaneiro de 1993) é un piloto de Fórmula Un indonesio de Manor. Converteuse no primeiro piloto de F1 de Indonesia.

Haryanto gañou a Fórmula BMW Pacific en 2009 e completou 4 tempadas na GP2 gañando tres carreiras en 2015. Haryanto está patrocinado pola marca de aceite Indonesia Pertaminia o que o axudou a conseguir un asento en Manor Racing en 2016.

## Carreira 
### Asian series 
Haryanto comezou a súa andaina nas carreiras de coches no seu continente natal, competindo en tres series asiáticas durante o ano 2008: Asian Formula Renault Challenge, Formula Asia 2.0, e Formula BMW Pacific. Foi o máis competitivo na serie FAsia 2.0, gañando dúas carreiras para terminar terceiro no campionato detrás dos pilotos europeos expatriados Félix Rosenqvist e Matthias Beche.
En 2009 volveu a competir en varias series, incluíndo o Australian Drivers' Championship e a Asian Formula Renault Challenge unha vez máis. O seu obxectivo principal deste ano, con todo, foi o campionato  Formula BMW Pacific, que dominou con 11 vitorias das 15 carreiras (aínda que cinco destas carreiras foron gañadas por pilotos invitados que non participaban no campionato), pilotando para o equipo de Malaisia Meritus. Isto incluíu unhas carreira perfectas con catro vitorias absolutas, Pole Positions e voltas rápidas nas catro carreiras consecutivas celebradas no circuíto de casa en Sentul. Tamén competiu nunha rolda do equivalente European FBMW series, como piloto invitado nesta ocasión.

### GP3 Series 
Hary achegouse á máis competitiva escena das carreiras de tempo completo Europeo de 2010 ao unirse ao equipo Manor Racing de Fórmula 1 nas GP3 Serie. Os seus tres compañeiros de equipo durante a tempada foron James Jakes, Adrien Tambay e Adrian Quaife-Hobbs. Nunha impresionante primeira tempada neste nivel, gañou unha carreira en Istanbul Park e logrou dous podios para terminar no quinto lugar no campionato de pilotos, liderando aos pilotos de Manor. A súa forma foi "unha das sorpresas da tempada", de acordo coa revista Autosport. Quedou co equipo en 2011, agora chamado Marussia Manor Racing, xunto Quaife-Hobbs e Matias Laine. Malia lograr dúas vitorias en Nürburgring e en Hungaroring, a súa inconsistencia, incluíndo unha racha de sete carreiras sen sumar puntos no inicio do ano, viuno baixar ao sétimo lugar no campionato, detrás de Quaife-Hobbs. Ambas vitorias foron en condicións de choiva, dándolle unha reputación como especialista en pistas molladas.

### Auto GP 
Ademais das súas carreiras de GP3, Hary tamén pilotou para o equipo DAMS nas Auto GP series, competindo en todas menos unha proba do campionato, xa que coincidía co calendario da GP3. Logrou unha vitoria no Circuíto Ricardo Tormo en Valencia e terminou sétimo na clasificación de pilotos. Os esforzos de Hary, Afanasiev, Tambay, e o substituto de Hary, Kevin Korjus, foron suficientes para que o equipo DAMS gañara o campionato de equipos.

### GP2 Series 
[miniatura| right | Haryanto aliñado xunto [Marcus Ericsson durante a súa primeira carreira de GP2 Series en Malaisia, pilotando para Carlin.]]
Haryanto fixo o seu debut na GP2 Series con DAMS nunha carreira fóra de campionato no final de tempada en Yas Marina en 2011. Participou a tempo completo en 2012 con Carlin apoiado polo equipo Marussia, con Max Chilton como compañeiro. É o primeiro indonesio en competir a este nivel do automobilismo desde Ananda Mikola, que competiu na Fórmula 3000 Internacional durante o 2000 e 2001. Na súa primeira tempada da GP2, Hary logrou unha soa volta rápida, unha única pole position en condicións de humidade en Spa, o que confirma a súa reputación como especialista en mollado e un mellor final de carreira en quinto lugar na carreira principal en Valencia, asegurando o 14º posto no campionato ao final da tempada.
Correu na GP2 Series de 2013 para o Barwa Addax Team. Xunto ao seu compañeiro de equipo Jake Rosenzweig. O 30 de xuño de 2013, logrou o seu primeiro podio nas GP2 Series en Silverstone e ao mesmo tempo, o primeiro podio para o Barwa Addax Team na GP2 de 2013.
 
Para as GP2 Series de 2014 trasladouse a EQ8 Caterham Racing, como compañeiro de Alexander Rossi. O 24 de maio de 2014, logrou o seu segundo podio nas GP2 Series en Mónaco e, ao mesmo tempo, o primeiro podio da tempada 2014 das  GP2 Series.
Haryanto cambiou a Campos para a tempada 2015 da GP2 Series Logo de tomar o segundo lugar na carreira principal en Bahrain, Hary logrou a súa primeira vitoria na GP2 na carreira ao sprint do día seguinte logrou a súa segunda vitoria na carreira de velocidade no Red Bull Ring malia ter un alerón dianteiro danado. Haryanto terminou a tempada 2015 de GP2 Series no cuarto lugar con 138 puntos.
 
### Fórmula Un 
Haryanto relacionouse co equipo Virgin Racing / Marussia F1 / Manor Racing desde a súa primeira tempada na GP3 con Manor en 2010, xa que pilotou para os equipos xuvenís co seu apoio desde entón. No outono dese ano, gañou o dereito a probar con Virgin ao final da tempada  de Fórmula Un, debido á súa posición final como o piloto Manor de máis alto rango na clasificación final da GP3 probou para Virgin en Abu Zabi o 16 de novembro. Sufriu problemas co cambio, rexistrou o tempo máis lento dos trece corredores na sesión da mañá. Non recibiu o premio do test en 2011 debido a que o seu compañeiro de equipo Adrian Quaife-Hobbs gañoulle na táboa de posicións nesta ocasión.

Haryanto foi en 2012 o compañeiro de Max Chilton nas GP2 Series pilotando para Marussia nas primeiras probas de novos pilotos da tempada  de Fórmula 1, que tivo lugar durante a tempada en Silverstone. Correron durante dous días, Haryanto completou trescentos quilómetros de probas, cumprindo unha das condicións para ter dereito a unha super licenza e converténdose no primeiro piloto de Indonesia cualificado para competir na Fórmula 1.

#### Manor Racing (2016-presente) 
O 18 de febreiro de 2016 Haryanto foi confirmado como piloto de Manor Racing F1 Team para a tempada .
Fixo o seu debut no Gran Premio de Australia de 2016 o venres, 18 de marzo de 2016. Terminou a primeira e segunda sesión de adestramentos libres no 19º e o 14º lugar, respectivamente. Hary terminou a terceira práctica libre na 22ª posición. Estivo implicado nun incidente que se produciu apenas uns segundos despois do comezo da terceira sesión de adestramentos, cando Hary e Romain Grosjean colisionaron no pit lane. Hary recibiu posteriormente unha penalización de tres posicións polo incidente, así como dous puntos de penalización na súa licenza. Hary retirouse da súa carreira de debut debido a un problema na articulación de accionamento na volta 18.

O 10 de agosto de 2016, Manor confirmou que degradaran a Hary a piloto reserva, e anunciaron a Esteban Ocon como o seu substituto.

## Rexistro de carreiras 
### Resumo da súa carreira 
* Tempada en curso.
† como Haryanto era un piloto invitado, non podía puntuar.

### Resultados completos nas GP3 Series
(key) (Carreiras en **negra** indican pole position) (Carreiras en *italica* indican volta rápida)

### Resultados completos de Auto GP
(key) (Carreiras en **negra** indican pole position) (carreiras en *italica* indican volta rápida)

### Resultados completos na GP2 Series
(key) (Carreiras en **negra** indican pole position) (Carreiras en *italica* indican volta rápida)

 Pilotos que non terminaron o Gran Premio, pero se clasificaron ao completar máis do 90%
da distancia de carreira.

### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas
## Véxase tamén 
### Ligazóns externas 
* Páxina oficial
*